b'\n_START_ARTICLE_\nAbecednik zaljubljene krasta\xc4\x8de\n_START_SECTION_\nKratka obnova\n_START_PARAGRAPH_\nZgodba govori o krasta\xc4\x8di Klotildi in \xc5\xbeabcu Linu, ki se zaljubita na prvi pogled. \xc4\x8ceprav sta na \xc5\xa1e oba zelo srame\xc5\xbeljiva in imata veliko zadr\xc5\xbekov, ker sta sama sebi premalo v\xc5\xa1e\xc4\x8d in mislita, da nista dovolj dobra drug za drugega, se kljub temu \xc4\x8dez \xc4\x8das opogumita in postaneta par. Klotilda ima skozi celo zgodbo veliko te\xc5\xbeav, vendar pa Lina nobena od njih ne odvrne od ljubezni do nje.\n_START_SECTION_\nPredstavitev literarnega lika\n_START_PARAGRAPH_\nKlotilda je literarni lik, ki predstavlja mladostnice in pa njihove te\xc5\xbeave, ki jih imajo najve\xc4\x8dkrat same s seboj. Zaradi druga\xc4\x8dnosti od \xc5\xbeabca Lina, ki predstavlja pametne in pridne mladeni\xc4\x8de, misli, da ni dovolj dobra zanj. To se tudi ka\xc5\xbee z njenim na\xc4\x8dinom obna\xc5\xa1anja, kot na primer, ko se je oblekla v zeleno obleko, da bi izgledala kot on. Vendar pa je enako razmi\xc5\xa1ljal tudi Lino, ki si je na hrbet nalepil smolnate kroglice, da bi izgledal kot da ima bradavice, tako kot krasta\xc4\x8de. Kljub vsemu temu pa kasneje spoznata, da vse to nima smisla, ker se ne more\xc5\xa1 spremeniti v nekaj, kar nisi in te bodo drugi kljub temu \xc5\xa1e vedno imeli radi.\n_START_SECTION_\nAnaliza\n_START_PARAGRAPH_\nAbecednik zaljubljene krasta\xc4\x8de (2007) je sodobna ljubezenska pravljica, kar se ka\xc5\xbee v tem, da se dogaja v sedanjem \xc4\x8dasu. Tema je Klotildina in Linova prva ljubezen, katero Klotilda opisuje v svojem Abecedniku, saj je mnenja, da se tako kot \xc4\x8drk u\xc4\x8di\xc5\xa1 tudi ljubezni. Zraven njiju nastopajo \xc5\xa1e drugi literarni liki, kot so na primer njena babica Rosvita, ki Klotildi skozi zgodbo daje modre nasvete, ku\xc5\xa1\xc4\x8dar Samuel, Klotildina prijateljica Amadeja, po\xc5\xa1tar Viktor, ravnateljica Rega Vsekvaki\xc4\x8d in drugi. Zgodba se za\xc4\x8dne z opisom Klotilde, ki mu zelo kmalu sledi zaplet \xe2\x80\x93 sre\xc4\x8danje Lina. Nadaljuje se z njeno zasanjanostjo in omahovanjem ter nenehnim razmi\xc5\xa1ljanjem o Linu. Temu sledi vrh zgodbe, ko postaneta par, vendar pa kljub temu \xc5\xa1e nista zadovoljna, ker nenehno razmi\xc5\xa1ljata kak\xc5\xa1ne napake in pomanjkljivosti imata. Oba se pretirano urejata, da bi \xc4\x8dim bolj ugajala drug drugemu. Vse to pa so tudi zna\xc4\x8dilnosti zaljubljenih najstnikov. Zgodba se kon\xc4\x8da tako, da premagata vse predsodke in za\xc5\xbeivita skupno \xc5\xbeivljenje.'